tomron87/hebrew-wikipedia-sentences-corpus huggingface dataset:
בממלכה המאוחדת קיבל את תואר הכסף על מכירות של 60,000 עותקים, ובארצות הברית את תואר הזהב על מכירות של 500,000 עותקים.
באוקטובר 2016, פורסם כי האלבום נמכר בעולם בסדר גודל של כ-1,500,000 עותקים בסך הכל.
מקוםתאריםמכירותאוסטרליה (ARIA)זהב35,000ארצות הברית (RIAA)זהב500,000בריטניה (BPI)כסף60,000דנמרק (IFPI Denmark)זהב10,000קוריאה הדרומית (GAON)6,600שוודיה (GLF)זהב15,000סיכוםבכל העולםN/A1,500,000 מכירות + הזרמת מדיה בלבד
Blue Neighbourhood Tour הוא סיבוב ההופעות השני של הזמר-יוצר האוסטרלי טרוי סיון, אשר נועד לקדם את אלבומו הראשון Blue Neighbourhood.
סיבוב ההופעות החל ב-3 בפברואר 2016 והסתיים ב-24 בספטמבר 2016.
ב-24 ביולי 2016, הופיע סיון ביוזאווה שבניאיגטה, במסגרת "פסטיבל פוג'י רוק".
ב-23 בנובמבר 2015, שבועיים לפני שהוציא את אלבום בכורתו, Blue Neighbourhood, היה טרוי סיון באמצע סיבוב ההופעות הראשון שלו "Troye Sivan Live", אליו התווספו תאריכים נוספים של כמה מופעים.
בכמה מתוך ההופעות שנכללו בסיבוב הופעות זה, ביצע סיון את "Love Is a Losing Game", של איימי ויינהאוס.
טייד לוי5,382 / 5,382$182,1754 באוגוסט 2016קנברהUC Refectory——6 באוגוסט 2016בריזבןRiverstage——7 באוגוסט 2016וולונגונגGreat Hall——9 באוגוסט 2016מלבורןMargaret Court Arena——11 באוגוסט 2016אדליידAEC Theatre——13 באוגוסט 2016פרת'HBF Stadium——אירופה20 באוגוסט 2016צ'למספורדבריטניהHylands ParkN/AN/AN/A21 באוגוסט 2016סטפורדשיירWeston Park7 בספטמבר 2016אוסלונורווגיהSentrum Sceneאסטריד ס9 בספטמבר 2016סטוקהולםשוודיהGröna Lundצפון אמריקה24 בספטמבר 2016לאס וגאסארצות הבריתMGM Resorts VillageN/AN/AN/Aסך הכול——
Blue Lips (בעברית: שפתיים כחולות) הוא אלבום האולפן השלישי של זמרת ופזמונאית השוודית טובה לו.
האלבום יצא לאור ב-17 בנובמבר 2017, על ידי חברת התקליטים איילנד רקורדס.
האלבום נחשב לחצי השני של אלבום קונספט של שני חלקים, חלק ראשון הוא באלבום Lady Wood, שמתואר כ"שיאים, שפל, אובן סופי של מערכת יחסים".
החלק שני מתואר כ"קרני אור", "חושך מוחלט", "אבקת פיות", "אש דועכת".
ב-19 באוקטובר 2018, יצא הסרט הקצר "Blue Lips", על מנת לקדם את האלבום.
הסינגל "Bitches", שנקרא לפני "", הוצג לראשונה בסרט הקצר "Fairy Dust", הסרט יצא ב-31 באוקטובר 2016, הסרט יצא למטרת קידום האלבום.
במקביל לו הוציאה את המיני-אלבום Spotify Singles.
באפריל 2017, הופיעה לו בפסטיבל "קואצ'לה", וחשפה שיר נוסף מתוך האלבום "Struggle".
מדינהתאריך יציאהפורמטחברת תקליטיםמקורעולם17 בנובמבר 2017הזרמת מוזיקה • הורדה דיגיטליתאיילנד17 בדצמבר 2018תקליט (ביחד עם Lady Wood)
Blue Jeans (בעברית: ג'ינס כחול) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die.
השיר יצא לאור ב-8 באפריל 2012, כסינגל השלישי מתוך האלבום.
השיר הגיע למקום ה-32 במצעד הסינגלים הבריטי.
השיר נכתב על ידי לנה דל ריי, ביחד עם אמיל הייני ודן הית' והופק על ידי אמיל הייני גם כן.
ג'ון מרפי מ-Music OMH ציין כי: "שיר זה ו-"Video Games" הם שירים אשר מזכירים את שיריה של הזמרת-יוצרת הבריטית אדל".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-19 במרץ 2012, כמה ימים לפני צאתו כסינגל.
הקליפ, בדומה לקליפים אחרים של דל ריי, צולם בשחור-לבן.
בתחילת הקליפ, ניתן לראות את השתקפות פרצופה של דל ריי.
נכון למרץ 2020, מונה הצפיות של הקליפ עומד על כ-270 מיליון צפיות.
מקוםתאריםמכירותאיטליה (FIMI)זהב15,000ארצות הברית (RIAA)פלטינה 2×2,000,000הממלכה המאוחדת (BPI)זהב400,000קנדה (Music Canada)זהב40,000 מכירות + הזרמת מדיה בלבד
שנה טקס חלוקת פרסים פרס תוצאותמקור 2012טקס פרסי הווידאו-קליפים של בריטניההסינמטוגרפיה הטובה ביותרקליפ הפופ של השנה - בינלאומי
מדינה תאריך יציאה פורמט חברת תקליטים מקורבלגיה8 באפריל 2012הורדה דיגיטליתיוניברסל מיוזיק גרופפינלנדצרפתהולנדניו זילנדפורטוגלספרדשוודיההממלכה המאוחדת9 באפריל 2012תקליטור 7 אינץ'פולידוראוסטרליה1 במאי 2012הורדה דיגיטלית (מיני-אלבום רמיקסים)אינטרסקופ • פולידורבלגיהברזילקנדהפינלנדצרפתיווןיפןלוקסמבורגהולנדניו זילנדפורטוגלספרדשוודיהארצות הברית21 במאי 2012אלבום אלטרנטיבי עכשוויאינטרסקופ • סטריינג'רצרפת23 ביולי 2012תקליטורפולידור
Bluesnarfing היא שיטה לגנבת מידע ממכשיר בעל תקשורת בלוטות'.
בעזרת שיטה זו, ניתן לקבל גישה למסמכים, יומנים, רשימת אנשי קשר, תמונות, דוא"ל והודעות הטקסט של הנתקף.
בלוטות' הוא פרוטוקול תקשורת המאפשר שידור וקליטה להעברת מידע בין שני מכשירים.
פגיעת Bluesnarfing היא שיטה לגנבת מידע תוך ניצול פרוטוקול זה.
צורת התקיפה של Bluesnarfing היא ניצול של פרצות אבטחה הקיימות במסגרת פרוטוקול החלפת האובייקטים OBEX (ראשי תיבות של Object Exchange), המשמש לפיקוח על העברת המידע בתקשורת אלחוטית.
התוקף מתחבר לפרופיל ה-PUSH בפרוטוקול, שהוא שירות שאינו דורש אימות זהות, ומבצע בקשת OBEX GET לשמות קבצים ידועים.
שמות קבצים אלה מוגדרים תחת מפרט IrMC (סטנדרט להעברת נתונים, המטפל בהעברת רשימת אנשי קשר, יומנים, רשימת מטלות ועוד).
אחת הסכנות המשמעותיות ב-Bluesnarfing מלבד גנבת המידע עצמו, היא העובדה כי לנתקף אין שום אינדיקציה על כך שמידע נגנב ממנו לפיכך סביר שלא יחוש בכך ולא ינסה לנקוט פעולות הגנה ואיתור שונות.
עם-השנים הפכה תקיפת Blusenarfing ליותר ויותר נדירה, שכן גרסאות התקן התעדכנו והן מקשות יותר ויותר על ביצוע התקיפה דרך פרוטוקול OBEX.
עם-זאת, גם לאחר עדכוני הגרסה לתקן, מופצים ברחבי הרשת תוכנות כמו BlueSnarf שתפקידן לאתר מכשירים בסביבה הקרובה אשר עדיין חשופים לפרצות בפרוטוקול ה-OBEX ומעת לעת מדווחים תקיפות Bluetooth מסוימות.
כמו כן, בסוף שנת 2019 נחשפו 2 פריצות משמעויות נוספות בתקן הבתלוטות'.
הראשונה על ידי חוקרים במרכז CISPA, כאשר התברר שבעזרת טכניקה הנקראת KNOB (ר"ת של Key Negotiation of Bluetooth) יכול להכריח התוקף את מכשיר הנתקף להשתמש בתקן הצפנה חלש יותר לתקשורת בלוטות' שלו ובכך לפרוץ למכשירו.
פריצה שנייה חשפו חוקרים מאוניברסיטת בוסטון בראשות הפרופסור דייוויד סטארובינסקי ומתמקדת יותר במוצרי האינטרנט של הדברים אשר רובם תומכים בתקן הבלוטות'.
לדברי החוקרים, ישנה דרך לעקוף את הפעולה האקראית המתבצעת על ידי מכשירים התומכים בבלוטות' ובמסגרתה מתחדשת כתובת המכשיר מדי פעם, על מנת להגן על המכשיר מפני תוקפים שיעקבו ויסרקו את 'הכתובת הקבועה שלו', לו הייתה אחת כזו.
לדברי סטארובינסקי וחבריו, הם הצליחו לגלות פרצה בתהליך זה המאפשרת לעקוב אחר מכשיר אפילו כאשר הכתובת שלו משתנה.
כדי להתמודד עם התקפות Bluesnarfing ובכלל, עם התקפות Bluetooth על שלל סוגיהם, הקפידו על כללים אלו:
השביתת תקשורת הבלוטות' כאשר היא לא נחוצה, ובייחוד במקומות ציבוריים והומי אדם
עדכון הגדרות הבלוטות' למצב בלתי נראה
חסימה או התעלמות ממכשירים לא ידועים ופניות לא צפויות
Blue Period (בעברית: תקופה כחולה) הוא אלבום אריך הנגן של מיילס דייוויס, אשר יצא לאור בשנת 1953 על ידי חברת התקליטים "פרסטיז' רקורדס".
האלבום הוקלט במהלך שני מפגשים בשנת 1951, ב בניו יורק.
תקופת שנות ה-50 מכונה בקריירה המוזיקלית של דייוויס כ-"התקופה הכחולה".
במהלך תקופה זו, דייוויס התנסה בסגנונות שונים, וחלקם מעידים על ניסוי זה שלו כמקורו של סגנון הבי בופ.
"Bluing" ו-"Out of the Blue", שתי יצירות של דייוויס, הוקלטו ב-5 באוקטובר 1951, באותו מעמד עם החומר לאלבומו הראשון (The New Sounds).
""Blue Room", שהולחן על ידי רודג'רס והארט, הוקלט מוקדם יותר באותה השנה ב-17 בינואר.
היו בו שלוש רצועות ששימשו את האמנים השונים בתקליט "Modern Jazz Trumpets".
ההקלטה הקודמת הייתה הראשונה של דייוויס עבור חברת ההקלטות פרסטיז '.
אף על פי שההקלטה של Blue Period לא יצאה מחדש על גבי תקליטור, הרצועות "Bluing" ו-"Out of the Blue" מוצגות באלבום - "Dig" של דייוויס, ושתי גרסאות של "Blue Room" (כולל הקלטה חלופית) נמצאות באלבום Miles Davis and Horns" (PRLP 7025)".
ג'קי מקלין - סקסופון אלטו
סוני רולינס - סקסופון טנור
וולטר בישופ, ג'וניור - פסנתר
Blueberry Faygo הוא סינגל של הראפר האמריקאי ליל מוזי.
השיר הודלף בתחילה ביוני 2019, כאשר מתחזים רבים העלו גרסאות בוטלג של השיר בספוטיפיי, שצברו מיליוני השמעות לפני שנמחקו.
יציאת השיר נדחתה עקב הסכם לסימפול ויצא בסופו של דבר ב-7 בפברואר 2020, על ידי מוגול ויז'ן מיוזיק ואינטרסקופ רקורדס.
הסינגל יצא בסמוך להוצאה המחודשת של אלבומו השני של ליל מוזי, Certified Hitmaker, שיצא לאור בשנת 2019. השיר הוא שירו המצליח ביותר של ליל מוזי, והשיר היחיד שלו ב-40 הראשונים במצעד הבילבורד הוט 100.
ביוני 2019 עלתה ברשת גרסה שהודלפה לשיר.
זמן קצר לאחר מכן, הועתקו מילות השיר לאתר Genius.
הדף משך תשומת לב קטנה אך עקבית במהלך החודשים שלאחר העלתו, והמעריצים ביקשו מליל מוזי ברשתות החברתיות להוציא את השיר.
בסוף שנת 2019, העלאה שהודלפה של השיר בספוטיפיי הגיעה ל-22 מיליון השמעות בהזרמת המוזיקה לפני צאתו הרשמית של השיר.
אחריו הגיעו רבים אחרים שהועלו עם כותרות מזויפות וקרדיטים של אמנים על ידי מעריצים והאקרים שמטרתם לנצל את פוטנציאל ההשמעות של השיר, תוך שימוש בשמות כמו "Blueberry Fuego", "Blueberry Fayego" וכותרות דומות אחרות, שהובילו את השיר להופיע במצעד הסינגלים הניו זילנדי.
במקביל, הפך השיר לוויראלי, לפני צאתו הרשמית ב-7 בפברואר 2020. הוא יצא במקביל להוצאה המחודשת של אלבומו השני של ליל מוזי, Certified Hitmaker, כאשר הנהלתו של מוזי הסבירה כי המעריצים התחננו שייצא השיר (בהוצאה מחודשת).
הוא הפך לסינגל המצליח ביותר של ליל מוזי, לאחר ששומש על ידי משתמשי TikTok לאתגרי ריקוד.
את "Blueberry Faygo" הפיק קלאן; הבסיס מורכב מדגימה של "My, My, MY", שיר משנת 1990 של הזמר-יוצר האמריקאי ג'וני גיל .
הרצועה צוינה כפניה לדמוגרפיה של TikTok.
אלכס דיזל מ-HotNewHipHop ציין את השיר כ"ג'וינט קיצי מקפיץ", והחמיא עוד יותר לתוכנית החריזה ה"חכמה" של ליל מוזי, כשהראפר "סופר למעלה ומשתמש בטקטיקות של חרוזי ילדים כדי להבטיח מכה מצידו".
לג'סיקה מקיני מ-Complex הייתה תפיסה דומה, תוך שכינתה את השיר "קופצני" עם "הוק קליט", והצהירה כי לרצועה "וייבים קיציים" בכל רחביה.
הווידאו קליפ הרשמי של השיר פורסם ב-26 במרץ 2020. הקליפ פורסם באמצעות ערוץ היוטיוב של קול בנט, שהפיק וביים אותו עבור חברתו, Lyrical Lemonade.
הקליפ מציג הופעות אורח של הראפר האוסטרלי דה קיד לארוי וכוכבי ה-TikTok אדיסון ריי וליל האדי.
הוא צולם ב-The Hype House, אחוזת TikTok בלוס אנג'לס, שם מוזי מקיים מסיבת בריכה עם צבא שחיינים מסונכרנים.
"Blueberry Faygo" הופיע לראשונה במקום ה-62 במצעד הבילבורד הוט 100, וקשר עם הסינגל "Stuck in a Dream" של ליל מוזי כשירו המוצלח ביותר במצעד.
מאוחר ותר, עלה על "Stuck in a Dream" והגיע בשיאו למקום השמיני, תוך שהפך לשיר הראשון של מוזי שהגיע ל-20 הראשונים וה-10 הראשונים בהתאמה.
מחוץ לארצות הברית, "Blueberry Faygo" הגיע לצמרת מצעד האולטראטיפ שבבלגיה.
בנוסף, הגיע בשיאו למקום ה-20 במצעד ה-Sverigetopplistan של שוודיה, ובכך היה לשיר השני של מוזי שהגיע ל-20 הראשונים במצעד, לאחר "Noticed", שהגיע גם הוא לצמרת המצעד ב-2018.
Bluebird (בעברית: ציפור כחולה) הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, Wildcard.
השיר יצא לאור ב-9 בדצמבר 2019, על ידי חברת התקליטים RCA נאשוויל, כסינגל השני מתוך האלבום.
השיר הגיע למקום ה-26 במצעד הבילבורד הוט 100.
השיר נכתב על ידי מירנדה למברט, לוק דיק ונטלי המבי והופק על ידי ג'יי ג'ויס, שהפיק עבורה גם את הסינגל הקודם שלה "It All Comes Out in the Wash".
כותבי השיר תיארו אותו כ"מיוחד", באומרם ש"יש בו תקווה וגם חושך.
החיים נותנים לך לימונים, וצריך לעשות מהם לימונדה.
ללא הבעיות, לא היינו לומדים להסתדר ולהמשיך הלאה".
הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking", "New Strings" ו-"Famous in a Small Town".
הוא הופץ לראשונה ב-20 במרץ 2020, כמה חודשים לאחר יציאתו כסינגל מתוך Wildcard.
לאורכו, ניתן לראות את למברט לבושה כציפור כחולה, תוך שהיא לכודה בכלוב.
נכון למרץ 2021, מונה הצפיות של הקליפ עומד על למעלה מ-13 מיליון צפיות.
מדינהתאריך יציאהפורמטחברת תקליטיםמקורעולם9 בדצמבר 2019הזרמת מוזיקה • הורדה דיגיטליתRCA נאשוויל
Blurred Lines (בעברית: גבולות מטושטשים) הוא שיר של הזמר רובין ת'יק בשיתוף הראפר טי.
והזמר והמפיק פארל ויליאמס מתוך אלבומו של ת'יק בעל אותו השם.
השיר נכתב על ידי השלושה והופק על ידי ויליאמס עצמו.
השיר יצא כסינגל הראשון מאלבומו של ת'יק תחת אינטרסקופ רקורדס וסטאר טראק רקורדינגס.
מבחינה לירית, ת'יק אמר כי כתב את השיר בהשראת אשתו באותה תקופה ומבחינה מוזיקלית השיר הוא שיר R&B פופ בשילוב של גיטרת בס, תופים וכלי הקשה.
השיר קיבל ביקורות שליליות ואף מבקרים רבים טענו שהוא מעודד אונס.
אם כי השיר זכה להצלחה מסחרית אדירה כאשר הגיע למקום הראשון ב-25 מדינות שונות ולחמישייה הפותחת ב-31 מדינות שונות.
בארצות הברית השיר שהה 12 שבועות במקום הראשון ובכך הפך לבין השירים ששהו הכי הרבה שבועות אי פעם במקום הראשון ולשיר שעשה זאת הכי הרבה זמן ב-2013.
ביוני 2018 הוא אף קיבל מעמד יהלום במדינה.
נכון ל-2021, הסינגל נמכר בכ-14.8 מיליון עותקים נקיים בעולם, מה שהופך אותו לאחד מהשירים שמכרו הכי הרבה עותקים נקיים בהיסטוריה.
בנוסף, הוא גם שבר שיא של השיר שקיבל הכי הרבה מאזינים בשבוע אחד ברדיו האמריקאי.
השיר היה מועמד למספר פרסים, ביניהם פרס גראמי בקטגוריית "ביצוע הפופ הטוב ביותר של צמד/להקה".
הקליפ לשיר בוים על ידי דיאן מרטל ושוחרר ב-20 במרץ וגרסה מצונזרת שלו שוחררה 8 ימים לאחר מכן.
בקליפ השתתפו הדוגמניות אמילי רטקאוסקי, אל אוונס וג'סי מ'בנגו במספר סצנות שונות, כמו סצנה שלהן שוכבות במיטה עם ת'יק.
הווידאו קליפ יצא תחילה בגרסה לא-מצונזרת שאחרי שבוע הוסרה מיוטיוב, בה נראות הדוגמניות עם חוטיני לגופן בלבד.
בעקבות כך הועלתה גרסה מצונזרת של קליפ ולאחר מכן הגרסה הלא-מצונזרת הועלתה חזרה לאתר עם הגבלת גיל.
המבקרים נתנו ביקורות שליליות לקליפ כאשר קראו לו מיזוגני וסקסיסטי.
על מנת לקדם את השיר, הופיעו השלושה בפסטיבל iHeartRadio, בתוכנית האירוח של אלן דג'נרס ובטקס פרסי MTV, ביחד עם מיילי סיירוס באותה הופעה ידועה, בה סיירוס ביצעה כלפי ת'יק תנועות מיניות.
השיר סימפל את שירו את מרווין גיי "Got to Give It Up", מה שהוביל לסכסוך משפטי בין ת'יק לבין משפחתו של גיי ואף לתביעה רשמית מצד משפחתו.
במרץ 2015, חבר המושבעים אישר את התביעה ושמו של ג'יי נוסף לקרדיטים של הכותבים וחלק מהרווחים של השיר הועברו לעזיבון שלו.
Blurring the Edges הוא אלבום האולפן השני של הזמרת-יוצרת האמריקאית מרדית ברוקס.
האלבום יצא לאור ב-6 במאי 1997, על ידי חברת התקליטים קפיטול רקורדס.
"Blue Monday" (בעברית: "יום שני העצוב") הוא שיר של להקת הרוק האנגלית ניו אורדר.
הוא יצא כסינגל ב-7 במרץ 1983 על ידי פקטורי רקורדס.
הסינגל הוא מהתקופה של אלבום האולפן השני של הלהקה, Power, Corruption & Lies.
השיר נכתב והופק על ידי גיליאן גילברט, פיטר הוק, סטיבן מוריס, וברנרד סאמנר.
"Blue Monday" הוא שיר יורודיסקו, סינת'-פופ, דאנס אלטרנטיבי, Hi-NRG ודאנס-פופ ששאב השראות מיצירות רבות של אמנים אחרים.
יש בו השפעות של קרפטוורק, דונה סאמר, וג'ורג'יו מורודר.
הסינגל המקורי היה להיט, והגיע לעשירייה הראשונה במדינות רבות.
בממלכה המאוחדת השיר הגיע למקום ה-9. גרסת הסינגל משנת 1988 הגיעה למקום השלישי במצעד הבריטי ולמקום ה-4 במצעד האוסטרלי.
זהו סינגל ה-12 אינץ' הנמכר ביותר בגודל בכל הזמנים.
בבריטניה הוא מכר 1.16 מיליון עותקים בכל הפורמטים, כולל המהדורה המחודשת של 1988. הלהקה הוציאה שני רמיקסים לסינגל, בשנת 1988 וב-1995. הרמיקס משנת 1988 הגיע למקום הראשון בניו זילנד.
השיר כוסה על ידי להקות שונות ובהן אורגי, פלונק, 808 State ו-Health.
בשנת 1983 הלהקה החליטה להוציא את הסינגל אך ורק בגרסת 12" בעטיפה מיוחדת בצורת דיסקט מחשב ענקי.
הסינגל היה להצלחה גדולה, והפך לאחר זמן קצר לסינגל ה-12" הנמכר ביותר בכל הזמנים.
אך בשל ניהולה הכושל של חברת התקליטים פקטורי, עלות ייצור העטיפה הייתה גבוהה מהמחיר בו נמכר הסינגל, דבר שיצר הפסד של כ-£0.20 על כל תקליט שנמכר.
כתוצאה מכך, נוצר מצב אירוני בו ככל שהסינגל הצליח ונמכר ביותר עותקים, כך הפסידה הלהקה והחברה יותר כסף והגיעה לסף פשיטת רגל.
Boa Me הוא סינגל של הזמר והראפר האנגלי פיוז ODG, בהשתתפות הזמר-יוצר האנגלי אד שירן והזמר מוג'יז.
השיר יצא לאור ב-10 בנובמבר 2017 להורדה דיגיטלית בבריטניה.
השיר הגיע למקום ה-52 במצעד הסינגלים הבריטי.
אד שירן טס לגאנה כדי לעבוד עם פיוז ODG.
הם כתבו שירים יחד, בהם "Boa Me".
בשיר שר אד שירן בטווי, שפה גאנית.
בראיון לדיילי סטאר אמר פיוז ODG, "אד לא שר מילה אחת באנגלית בשיר, רק בטווי, והוא עשה את זה רק אם הבין את זה נכון.
הראיתי לו כל מיני סוגים שונים של מוזיקה שם בחוץ, הוא רצה ליצור רצועה אמיתית של היילייף -זאת המוזיקה האפריקאית הישנה שההורים שלי היו מנגנים.
אד הפך לאגדת היילייף, כי כשניגנתי את זה לאנשים בגאנה הם אפילו לא הבינו שזה אד, הוא נשמע כמו הדבר האמיתי.
עשינו בדיקה שבה אנשים הגיעו לבית והתגובה הייתה: 'זה מטורף' ".
השיר הוקלט במקביל לשיר "Bibia Be Ye Ye", רצועה מתוך אלבום האולפן השלישי של שירן, ÷.
הווידאו קליפ הרשמי של "Boa Me" עלה ליוטיוב ב-16 בנובמבר 2017.
מדינהתאריך יציאהפורמטחברת תקליטיםמקור הממלכה המאוחדת10 בנובמבר 2017הורדה דיגיטליתOff da Ground15 בדצמבר 2017רדיו להיטים עכשווייםפולידור
"Blue Jay Way" הוא שיר של הלהקה הבריטית הביטלס.
השיר נכתב על ידי ג'ורג' האריסון, ויצא לאור בשנת 1967 באלבום Magical Mystery Tour של הלהקה.
השיר נקרא על שם רחוב בגבעות הוליווד בלוס אנג'לס בו שהה האריסון באוגוסט 1967, זמן קצר לפני שביקר ברובע הייט-אשבורי בסן פרנסיסקו.
מילות השיר נכתבו בהשראת המתנתו של האריסון ליחצ"ן המוזיקה דרק טיילור שימצא את דרכו לבלו ג'יי וויי דרך הגבעות אפופות הערפל, בעוד האריסון נאבק להישאר ער לאחר הטיסה מלונדון ללוס אנג'לס.
כמו בכמה מיצירותיו של הריסון מתקופה זו, "Blue Jay Way" משלב היבטים של מוזיקה הודית קלאסית, אף על פי שהביטלס השתמשו רק בכלי נגינה מערביים על המסלול, כולל אורגן האמונד שניגן האריסון.
השיר, שנוצר במהלך התקופה הפסיכדלית של הלהקה, עושה שימוש נרחב בטכניקות אולפן כגון פלאנג'ינג, אפקט סיבובי לזלי וצלילי טייפ הפוכים.
השיר הופיע בסרט הטלוויזיה של הביטלס משנת 1967 Magical Mystery Tour, ברצף שמשחזר ויזואלית את תחושת הערפול והניתוק הניכרת בהקלטה.
ג'ורג' האריסון כתב את "Blue Jay Way" לאחר שהגיע ללוס אנג'לס ב-1 באוגוסט 1967 עם אשתו פאטי בויד ועוזריהם של הביטלס ניל אספינל ואלכס מרדאס.
מטרת הנסיעה הייתה לבלות שבוע עם דרק טיילור, קצין העיתונות לשעבר של הביטלס ובסופו של דבר פובליציסט של להקות מקליפורניה כמו הבירדס והביץ' בויז.
הביקור גם אפשר להאריסון להתאחד עם המורה לסיטאר שלו, ראווי שנקר, שאת בית הספר למוזיקה קינארה ואת הקונצרט הקרוב בהוליווד בול הוא עזר לפרסם.שם השיר הגיע מרחוב בשם Blue Jay Way, אחד מ"רחובות הציפורים" הגבוהים באזור הוליווד הילס ווסט המשקיף על סאנסט סטריפ, שם שכר האריסון בית לשהותו.
לאחר הטיסה מלונדון, הוא החל לכתוב את היצירה על אורגן האמונד בזמן שהוא ובויד חיכו שטיילור ואשתו, ג'ואן, יצטרפו אליהם.
מיקומו של הבית, על צלע גבעה של כבישים צרים ומפותלים, יחד עם התנאים הערפיליים באותו לילה, יצרו את הרקע לשורות הפתיחה של השיר: "יש ערפל על לוס אנג'לס / והחברים שלי איבדו את דרכם".
האריסון כמעט השלים את השיר עד שטיילור ואשתו הגיעו, כשעתיים מאוחר מהמתוכנן.
המילים של "Blue Jay Way" מתייחסות למצבו של האריסון באותו לילה ראשון בלוס אנג'לס.
הוא מתייחס למחסור בשינה ונזכר בעצתו לטיילור לבקש משוטר הוראות הגעה לבלו ג'יי וויי.
הסופר ג'ונתן גולד רואה את השיר כ"מצחיק באופן אפל", כאשר דאגתו של הזמר מאיחוריהם של חבריו דומה כמעט ל"משבר מטאפיזי".
בפזמונים, האריסון מפציר שוב ושוב "Please don't be long / Please don't you be very long ", פזמון שאינגליס מזהה כמרכזי ב"תחושת הכמיהה והמלנכוליה יוצאת הדופן של היצירה".
קטע השיר ב-Magical Mystery Tour צולם בעיקר בבסיס חיל האוויר המלכותי ווסט מאלינג, ליד מיידסטון בקנט, במהלך השבוע שהחל ב-19 בספטמבר.
הקטע תואר על ידי וומאק כ"רצף הפסיכדלי המעורפל של הסרט", ומציג את האריסון יושב על מדרכה ומנגן בקלידים מצוירים בגיר.
לבוש בחליפה אדומה, הוא נראה מופיע רחוב בצד הדרך.
תיאורו של האריסון, יושב ברגליים משוכלות, תאם את תדמיתו הציבורית כמחויב ביותר מבין הביטלס למדיטציה טרנסצנדנטלית ולפילוסופיה המזרחית.
הצילומים נערכו בהאנגר מטוסים, כאשר הסצנה נועדה לשחזר את לוס אנג'לס מוכת ערפיח טיפוסי.
עיתונאי המוזיקה קיט אוטול כתב כי העשן סביב האריסון "כמעט בולע אותו, מחקה את ה'ערפל' המתואר במילים".
באמצעות שימוש בצילום פריזמטי, הקטע "Blue Jay Way" מראה גם את "דמותו של האריסון שנשברה כאילו נראתה דרך עין של זבוב", לדברי הסופר אלן קלייסון, שמתאר את הסצנה כמשקפת את "האווירה הערפילית הנדרשת" שהוצעה על ידי ההקלטה.
בתצוגה המקדימה של Magical Mystery Tour ב-1967, NME הדגישו את הקטע כאחד הסצנות המוזיקליות "החכמות ביותר" של הסרט, ואמרו: "עבור 'Blue Jay Way' ג'ורג' נראה יושב ברגליים משוכלות בערפל מזיע שמתגשם למגוון צורות ודפוסים.
חבל שרוב צופי הטלוויזיה יוכלו לראות את זה רק בשחור לבן".
בחלקים אחרים במהלך הקטע, ארבעת הביטלס מתחלפים בתפקיד של צ'לן סולו.
סצנות אלו צולמו ב-3 בנובמבר, על המסלעה האחורית בסאני הייטס, ביתו של סטאר בוויברידג', סארי.
טוני בארו, קצין העיתונות של הלהקה, נזכר שכ"סיום צבעוני" לקטע הם הפעילו זיקוקים שנקנו לחגיגות הלילה הקרובות של ליל גאי פוקס.
הגרסה של "Blue Jay Way" שהופיעה במהדורת ה-DVD של Magical Mystery Tour ב-2012 היא עריכה אלטרנטיבית וכוללת כמה קטעים שלא נעשו בהם שימוש בעבר.
ג'ורג' האריסון - שירה מובילה, אורגן האמונד, קולות רקע
ג'ון לנון - קולות רקע, אורגן האמונד
פול מקרטני - קולות רקע, גיטרה בס
מוזיקאי סשן ללא שם - צ'לו
"Boa" הוא שיר של הראפרית האמריקאית מייגן די סטליון, מתוך אלבום האולפן השלישי שלה.
הוא יצא לאור באופן עצמאי על ידי הוט גירל פרודקשנס ב-10 במאי 2024, כסינגל השלישי מתוך האלבום Megan.
השיר דוגם חלק מ-"" מאת גוון סטפאני.
השיר הגיע למקום השלושה-עשר במצעד שירי ה-R&B/היפ-הופ.
ב-19 באוקטובר 2023, חברת התקליטים 1501 סרטיפייד אנטרטיינמנט הכריזה כי הגיעו להסדר עם מייגן די סטליון לטובתה, וסיימו מאבק משפטי שארך למעלה משלוש שנים.
לאחר עזיבתה את חברת התקליטים, היא הקימה חברת תקליטים עצמאית בשם הוט גירל הפקות והכריזה על אלבום האולפן השלישי שלה.
די סטליון הוציאה את הסינגל המוביל מתוך האלבום, "Cobra", ב-3 בנובמבר 2023. ב-22 בינואר 2024, היא הכריזה שהסינגל השני, "Hiss" ייצא לאור ב-26 בינואר ושיתפה את עטיפתו, בה היא מופיעה עם נחש לבן סביב צווארה.
פרסתאריךקטגוריהתוצאהמקורפרס הווידאו קליפים של MTV11 בספטמבר 2024ההיפ הופ הטוב ביותרהאפקטים הוויזואליים הטובים ביותרהבימוי הטוב ביותרהבימוי האמנותי הטוב ביותר
Blue Ghost M1 היא משימת נאס"א במסגרת תוכנית שירותי ירח מסחריים (CLPS), שבמסגרתה הונחתה נחתת לא-מאוישת של החברה המסחרית Firefly Aerospace על פני הירח.
הנחיתה ותוכנית המחקר הושלמו בהצלחה.
משימה סיפקה מידע משלים ליישום תוכנית ארטמיס.
ב-4 בפברואר 2021 נחתם חוזה בין נאס"א לבין Firefly Aerospace לשיגור מספר נחתות לחקר הירח.
במאי 2021 פורסם כי השיגור יתבצע באמצעות משגר של SpaceX.
בנובמבר 2023 נדחה השיגור לשנת 2025.
ב-10 בינואר 2025 בוצע השיגור בהצלחה ממרכז החלל קנדי.
אותו שיגור כלל גם גשושית של החברה היפנית ispace.
במהלך פברואר החלה הטיסה לכיוון הירח, וב-2 במרץ בוצעה הנחיתה באזור Mons Latreille שבים המשברים.
הנחתת תוכננה לפעול עד לסיום יום ירחי אחד.
על גבי הנחתת הותקנו מכשירים מדעיים שונים במשקל כולל של כ-94 ק"ג.
המכשירים היו ניועדים לחקר רגולית, רגולית, שדה מגנטי, מעטפת של הירחף בדיקת אפשרויות ניווט עם מערכת GPS ועוד.
אספקת החשמל בוצעה באמצעות שלושה פאנלים סולאריים שסיפקו עד כ־400 ואט.
במהלך המשימה צולמו, בין היתר, תצפיות של ליקוי חמה שאירע ב-14 במרץ.
ב-16 במרץ, עם תחילת הלילה הירחי, נותק הקשר עם הנחתת כמתוכנן.
במהלך הפעילות הועברו למרכז הבקרה כ־119 גיגה־בייט של נתונים.
משך המשימה — מן השיגור ועד לסיום הפעילות על פני הירח — היה כחודשיים.
"Bohemian Rhapsody" (בתרגום לעברית: "רפסודיה בוהמית") הוא סינגל שנכתב והולחן ברובו על ידי פרדי מרקיורי ובוצע במקור על ידי להקת קווין.
השיר, אשר מאופיין במבנה יוצא דופן ובמהלכים הרמוניים ייחודיים, נחשב לאחד מהקטעים המוזיקליים המשפיעים והמוערכים בתולדות הרוק והמוזיקה בכלל.
בראיונות עם פרדי מרקורי הרעיונות הראשוניים ל"Bohemian Rhapsody" התחילו בסוף שנות השישים תחת השם "Real Life".
אבל ככל שעבר הזמן פרדי המשיך ופיתח את השיר עד שסיים אותו בסביבות אמצע 1974.
את "Bohemian Rhapsody" הקליטו חברי קווין במשך כשלושה חודשים ב-1975. השיר הוא בלדת רוק, ומשולב בה גם קטע אופראי.
בחברת התקליטים סברו שהשיר יהיה ל"כישלון חרוץ".
למרות זאת נשלח עותק של השיר לשדרן הרדיו קני אוורט, שהשיר מצא חן בעיניו.
על אף שפרדי מרקורי ביקש שלא לשדרו, הוא הושמע 14 פעמים בתוך יומיים.
השיר זכה מיד עם צאתו להצלחה גדולה באנגליה ושבר שיאים כששהה 14 שבועות ברציפות במצעד הבריטי.
זהו אחד השירים המזוהים ביותר עם להקת קווין.
בנוסף, זהו השיר הראשון של הלהקה שצולם לו וידאוקליפ, שהיה למעשה אחד הווידאוקליפים הראשונים שהופקו לשידור בטלוויזיה.
הוא הופיע באלבום "A Night at the Opera" שהיה לאלבום פלטינה.
לאחר מותו של מרקורי יצא השיר כסינגל בפעם השנייה ובכך הפך לשיר הראשון בהיסטוריה שהגיע למקום הראשון במצעד הבריטי במשך יותר משבוע אחד, בשנים נפרדות – 9 שבועות בשנת 1975 ועוד 5 שבועות בשנת 1991.
בשנת 1992 נכלל השיר בפסקול הסרט "עולמו של ויין" והחזיר את פופולריות השיר באמריקה והשיב אותו לצמרת המצעדים.
בשנת 2000 נבחר השיר באנגליה, בישראל (על ידי רדיו תל אביב) ובארצות נוספות לשיר המילניום.
עם השנים בוצע השיר במספר רב של גרסאות כיסוי.
השיר דורג במקום ה-17 ברשימת 500 השירים הגדולים בכל הזמנים של המגזין רולינג סטון, לפי המגזין המעודכן לשנת 2021.
בנובמבר 2018 יצא לאקרנים סרט ביוגרפי אודות פרדי מרקיורי ולהקת קווין הנושא את שם השיר.
ב-21 ביולי 2019 הקליפ לשיר חצה את מיליארד הצפיות ביוטיוב, כשבכך הוא קובע שיא של שיר משנות השבעים עם מספר הצפיות הגבוהה ביותר.
פרדי מרקיורי - זמרה, קולות רקע, פסנתר
בריאן מיי - גיטרה, קולות רקע
רוג'ר טיילור - תופים, טימפני, גונג, קולות רקע
ג'ון דיקון - בס, קולות רקע
Bohemian Rhapsody הוא אלבום הווידאו השמיני של להקת הרוק הבריטית קווין, אשר יצא לאור ב-30 במרץ 1987. האלבום מכיל שני וידאו קליפים שהוציאה הלהקה לאור - "Bohemian Rhapsody" ו-"Crazy Little Thing Called Love" (יצא לאור באלבום The Game משנת 1980).
Body and Soul (בעברית: גוף ונשמה) הוא שיר פופולרי שנכתב בשנת 1930 על ידי אדוורד היימן, רוברט סאוור, פרנק אייטון וג'ון גרין.
השיר הוצג כשיר נושא בהצגה ובסרטים שונים, אך מאוחר יותר התפרסם, הפך לאחד הסטנדרטים המפורסמים בג'אז, והוקלט מאות פעמים על ידי מאות נגני ג'אז.
ההקלטה המפורסמת ביותר של השיר היא מאת נגן הסקסופון קולמן הוקינס, ב-11 באוקטובר 1939. הסולו של הוקינס נחשב לאחת הדוגמאות הבולטות לג'אז מאולתר ואמיתי.
הקלטה זו הייתה אחת הקלטות הג'אז הראשונות, והפכה ללהיט.
הדואט בין טוני בנט ואיימי ויינהאוס
Body and Soul הוקלט בתור דואט של הזמר טוני בנט עם זמרת הנשמה הבריטית, איימי ויינהאוס ב-2011. זו הייתה ההקלטה האחרונה של ויינהאוס לפני מותה ב-23 ביולי 2011. הסינגל יצא לשווקים ברחבי העולם ב-14 בספטמבר 2011 ל-iTunes, ל-MTV ול-VH1. הסינגל יצא לכבוד יום הולדתה ה-28 של ויינהאוס.
לשיר יצא וידאו קליפ ביום שיצא כסינגל, ובו טוני בנט ואיימי ויינהאוס מבצעים את השיר באולפן הקלטות.
שנהטקסקטגוריהמועמדותתוצאהמקור2012טקס פרסי גראמיביצוע הפופ הטוב ביותר - צמד או הרכב"Body and Soul"
Boggy Depot ("מחסן בוצי") הוא אלבום הבכורה של גיטריסט אליס אין צ'יינס, ג'רי קאנטרל.
מנגנים בו בין השאר שון קיני ומייק אינז מאליס אין צ'יינס, לס קלייפול מפריימוס, רקס בראון מפנטרה ונורווד פישר מפישבון.
האלבום נחשב בעיני מעריצי אליס אין צ'יינס רבים כמעין "אלבום אבוד" של הלהקה, כי הוא הראשון שיצא לאחר יציאתו של אלבום האולפן האחרון שהוציאה אליס אין צ'יינס ב-1995. גם מפני שניגנו בו כל חברי הלהקה מלבד ליין סטאלי, שנאבק בהתמכרותו להרואין.
"Cut You In" יצא כסינגל ראשון.
כל השירים נכתבו על ידי קאנטרל.
בודי קאונט (Body Count, "מספר ההרוגים") הוא אלבום הבכורה של להקת ההבי מטאל האמריקנית בודי קאונט, שיצא לשווקים בסוף מרץ 1992 בחברת Sire Records.
האלבום עוסק בנושאים חברתיים ופוליטיים רבים, החל מאלימות משטרתית וכלה בהתמכרות לסמים.
האלבום מסמל נקודת מפנה בקריירה של אייס-טי, סולן הלהקה, שנודע בעבר כראפר, וכתב את שירי האלבום בשיתוף עם נגן הגיטרה הראשי ארני סי.
האלבום ידוע במיוחד בשל הופעת השיר מעורר המחלוקת "Cop Killer," ("רוצח השוטרים") שקיבל ביקורת שלילית מגורמים רבים (אם כי יש שהגנו עליו בשם חופש הביטוי של הלהקה).
המחלוקת שעורר השיר אילצה את אייס-טי להסיר את השיר מהאלבום, אך הוא המשיך לבצע אותו בהופעות עם הלהקה.
למרות הביקורות המעורבות שהאלבום קיבל הוא נכנס לרשימת 40 האלבומים הטובים של 1992 בוילג' ווייס, ונחשב לאלבום שעזר בסלילת דרכו של ז'אנר הראפקור אל המיינסטרים, אף על פי שבאלבום לא מופיעים קטעי ראפ.
אף על פי שאייס-טי נודע כאומן היפ הופ וראפ, הוא רחש במשך זמן רב הערצה לז'אנרים שונים ברוק, ואף יצר עיבודים לשירים מאת ג'ימי הנדריקס, בלאק סבאת', לד זפלין ואחרים.
מתוך העניין הזה הוא יצר את בודי קאונט, להקה שהרכיב ממוזיקאים שהכיר בתיכון קרנשאו.
אייס-טי כתב, "ידעתי שלא נרצה להקים להקת רית'ם אנד בלוז.
[..] מאיפה אני אשיג את הזעם והכעס להילחם במשהו עם מוזיקה כזו?
[...] ידענו שבודי קאונט צריכה להיות להקת רוק.
השם לבדו מבטל את האפשרות של להקת רית'ם אנד בלוז."
את המילים והלחנים לשירי הלהקה כתב אייס-טי בשיתוף עם הגיטריסט הראשי ארני סי, וקיבל את האחריות לתפקיד הסולן.
אייס-טי כתב, "ידעתי שאני לא יכול לשיר, אבל אז חשבתי, 'מי בכלל יכול לשיר ברוקנ'רול?'" מלבד אייס-טי וארני, ההרכב המקורי כלל גם את מוסמן (בס), ביטמאסטר וי (תופים) ודי-רוס (גיטרת קצב).
לפי אייס-טי, "קראנו ללהקה בודי קאונט מפני שבכל ליל יום ראשון בלוס אנג'לס, הייתי צופה בחדשות, ורואה את השדרן מסכם את מספר הנערים שנהרגו במקרי רצח ואז מדלג לחדשות הספורט.
'זה כל מה שאני,' חשבתי, 'גופה לספירה?'"
אייס-טי הציג את הלהקה לראשונה בפסטיבל המטאל לולהפאלוזה בשנת 1991, כאשר הקדיש מחצית מהסט שלו לשירי היפ הופ משלו ומחצית לשירי בודי קאונט, מה שהעלה את משיכת קהל הנערים ואוהבי ז'אנר האלטרנטיב כלפיו.
רבים החשיבו את הופעתם של בודי קאונט כשיא הפסטיבל.
את הופעתה הראשונה באלבום אולפן ערכה הלהקה באלבום הסולו "O.G.
Original Gangster" שאייס-טי הוציא בשנת 1991. השיר בו הופיעו, "בודי קאונט", זכה להקדמה בה הסולן כינה את הלהקה "להקת הארדקור שחורה" והצהיר, "לטעמי, בכל מקרה מוזיקה היא מוזיקה.
אני לא מסתכל על זה כרוק, רית'ם אנד בלוז, או כל הדברים האלה.
אני מסתכל על זה כמוזיקה.
[...] אני עושה את מה שאני אוהב, ומתברר שאני אוהב רוקנ'רול.
אני מצטער בשביל כל מי שמקשיב רק לסוג אחד של מוזיקה."
כשבודי קאונט יצא לשווקים אייס-טי הגדיר אותו כ"אלבום רוק עם גישה של ראפ." הסגנון המוזיקלי של בודי קאונט באלבום מושרש במיוחד בהבי מטאל והארדקור פאנק.
לפי ארני סי, "בודי קאונט כלל לא הייתה אמורה להפוך לכזה סיפור גדול.
במקור התכוננו למכור 50,000 עותקים, כמו הראמונס או הדד קנדיז.
רצינו להיות להקת פאנק גדולה [...] האלבום הראשון שלנו הוא כמעט אלבום פאנק." ז'אנרים נוספים אליהם שויכה הלהקה הם בין השאר ספיד מטאל, ת'ראש מטאל וראפקור.
ג'ון פארלס מהניו יורק טיימס כתב שבבודי קאונט, אייס-טי "גילה את הדמיון שבין ראפ הרחובות שלו, הפוסט פאנק והרוק הכבד."
למרות מאמציו של אייס-טי להפריד בין עבודתו בבודי קאונט ובין עבודתו בתחום הראפ, התקשורת העדיפה להתמקד בדמות הראפ של הלהקה.
אייס-טי הרגיש שהפוליטיקאים התייחסו לשיר "Cop Killer" כשיר ראפ בכוונה, על מנת לעודד מחאה ציבורית ובקרב מבקרי המוזיקה.
"פשוט אי אפשר לשמוע את 'Cop Killer' ואחר כך לקרוא לו שיר ראפ," הוא אמר, "הוא כל כך רחוק מראפ.
אבל, פוליטית, הם יודעים שבאמירת המילה ראפ הם יגיעו להמוני אנשים שחושבים, 'ראפ-שחורים-ראפ-שחורים-גטו,' ולא אוהבים את זה.
"המון ראפרים רוצים להיכנס ללהקת רוק, אבל התהליך חייב להיות כנה.
אתה לא יכול לקנות לכולם גיטרות ולצפות שזה יעבוד.
[...] אייס ואני, מצד שני, ממש אהבנו את המוזיקה שעשינו, וראו את זה," אמר ארני סי בראיון.
כמו באלבומי הראפ של אייס-טי, "בודי קאונט" עוסק בנושאים פוליטיים וחברתיים, דוגמת אלימות משטרתית, התמכרות לסמים, מיניות, גזענות ואחרים.
לפי ארני סי, "היינו להקה שנגנה רק את השירים שידענו איך לכתוב.
כולם כותבים על מה שהם למדו כשגדלו, ואנחנו היינו כמו כולם.
כמו שהביץ' בויז שרים על החוף, אנחנו שרים על הדרך בה גדלנו." גם אייס-טי התבטא בצורה דומה: "'בודי קאונט' היה אלבום כועס.
זו הייתה המטרה, להיות אלבום מחאה.
הכנסתי אליו את הכעס שלי, שזור בהומור שחור." בהקדמה לאלבום, "Smoked Pork", מופיע אייס-טי בתפקידיהם של נהג פשוט ושוטר שמסרב להעניק לנהג עזרה בטענה, "התפקיד שלי הוא לאכול את הסופגניות האלה" ("my job is eatin' these doughnuts").
בהמשך השוטר מזהה את הנהג ("היי, חכה רגע, אתה לא--"), ונשמע קול יריות.
בסוף הרצועה נשמע הנהג מודה בזהותו ("יאפ").
בספרו כתב אייס-טי, "'KKK Bitch' היה אירוני, כי הרגשות בו היו אמיתיים.
באמת ניגנו באזורים של הקו קלוקס קלאן במדינות הדרום, ותמיד הבחורות היו באות אל אחורי הקלעים ומספרות איך שהאחים והאבות שלהן לא אוהבים בחורים שחורים.
[...] ידענו ש-'KKK Bitch' יעצבן לגמרי את הקו קלוקס קלאן.
יש הומור בשיר, אבל ההומור דופק אותם."
מילות השירים באלבום מאופיינות בטון גס ובוטה, ולרוב מכילות רמזים מיניים ותיאורים קשים.
כך למשל בשיר "KKK Bitch", בו מתאר אייס-טי אקט מיני עם בחורה לבנה עם "ציצי גדול" ("big tits") ו"תחת יפה" ("fine-assed"), ומספר בפזמון "אני אוהב את כלבת ה-KKK שלי, אוהב שהיא מוצצת לי חזק" ("I Love My KKK Bitch, Love It When She Sucks Me Though").
באלבום מופיעים גם השירים "Voodoo" ("וודו") שמתאר מפגש בדיוני של אייס-טי ואישה זקנה עם בובת וודו, ו-"The Winner Loses" שמתאר את נפילתו של משתמש קראק.
השיר ה-12 באלבום, "There Goes the Neighborhood", הוא תגובה סרקסטית לביקורות על בודי קאונט, ומושר מנקודת מבטו של רוקר לבן וגזעני שתוהה, "הם לא יודעים שרוק זה רק ללבנים?
/ הם לא מכירים את החוקים?
/ הכושים האלה קשוחים מדי / החרא הזה לא מגניב" ("Don't they know rock's just for whites?
בקליפ הווידאו שצולם לשיר, הוחלפה המילה "nigger" ("כושי") בביטוי "black boy" ("בחור שחור").
הקליפ מסתיים בתמונה של מוזיקאי שחור שנוטע גיטרה חשמלית באדמה ומבעיר אותה.
התמונה הנוצרת דומה לתמונה של שריפת צלבים.
"Evil Dick" ("זין מרושע") מתרכז בהפקרות מינית של גברים.
במילים מתואר גבר נשוי שרודף אחרי חוויות מיניות, לפי צו ה"זין המרושע", "אל תישן לבד, אל תישן לבד" ("Don't sleep alone").
""Momma's Gotta Die Tonight" ("אמא צריכה למות הלילה") מסופר מנקודת מבטו של צעיר שחור שרוצח ומבתר את גופתה של אימו הגזענית, לאחר שזו מתנגדת למערכת היחסים שלו עם בחורה לבנה.
בספרו The Ice Opinion: Who Gives a Fuck?, כתב אייס-טי שמילות השיר הן מטפוריות, והסביר, "כל מי שממשיך בהנצחת הגזענות צריך למות, לא בהכרח פיזית, אבל צריך למחוק את החלק הזה מהמוח שלו.
מעתה והלאה, החשיבו אותו למת.
אייס-טי התייחס לשיר האחרון באלבום, "Cop Killer", ("רוצח השוטרים") שעורר מחלוקת עצומה בארצות הברית, כשיר מחאה וציין שהוא "[הושר] בגוף ראשון, של דמות שסבלה מאלימות משטרתית." השיר נכתב ב-1990, והוכנס למספר הופעות חיות (גם בלולהפאלוזה) לפני שהוקלט באולפן.
בגרסת האלבום מופיעה התייחסות למפקד משטרת לוס אנג'לס לשעבר, גייטס, ולנהג השחור רודני קינג, שהכאתו על ידי ארבעה שוטרים לבנים תועדה והובילה למהומות בלוס אנג'לס.
אייס-טי כתב שהשיר הוא "אזהרה, ולא איום – כלפי הרשויות, שאומרת, 'יואו, משטרה: אנחנו בני אדם.
ההקלטות לאלבום הבכורה של הלהקה החלו בספטמבר 1991 ונסתיימו בדצמבר אותה שנה.
הוא יצא ב-31 במרץ, בגרסת תקליטור, אריך נגן וקלטת שמע.
אייס-טי ציין שהאלבום היה שונה, באופן מכוון, מאלבומי ההיפ-הופ שהוציא לבדו, "באלבום של אייס-טי יש אינטליגנציה, ולפעמים גם תמימות.
לפעמים יש בו כעס, לפעמים שאלות.
אבל באלבום בודי קאונט הכוונה הייתה להעביר כעס מוחלט.
הוא אמור היה להשמיע את קולו של האח המרוגז, בלי לתת תשובות.
[...] אם תיקח בחור, תשים אותו בכלא עם מיקרופון ותשאל אותו איך הוא מרגיש, תקבל את בודי קאונט: 'לעזאזל עם זה.
זין על המשטרה.' לא תקבל ממנו אינטליגנציה או רחמים.
תקבל כעס טהור." השיר "There Goes The Neighborhood" יצא כסינגל מהאלבום.
העותקים הראשונים של האלבום הגיעו לחנויות בתוך שקיות שחורות לגופות, צעד לקידום המכירות שמשך ביקורת מעטה.
האלבום פתח במקום ה-32 במצעד 50 האלבומים הנמכרים של בילבורד, והגיע עד למקום ה-26 (בילבורד 200).
ב-29 בינואר 1993, 480,000 עותקים כבר נמכרו מהאלבום, לפי מגזין Variety.
רק הפעם אחד טוב." האלבום נכנס למקום ה-31 ברשימת 40 האלבומים הטובים של 1992 של הוילג' ווייס.
הרצועה "Bodycount's In The House" הושמעה בכתוביות הסיום של הסרט "חייל אוניברסלי" (Universal Soldier).
עוד לפני שהאלבום יצא, הוא משך את אש המבקרים.
שמו אמור היה להיות לפי התכנון המקורי Cop Killer, על שם הרצועה האחרונה באלבום, שמבקרת שוטרים אלימים, ופורשה לא נכון כהתקפה על המשטרה.
בפגישת בעלי המניות של חברת Time Warner (ש-Sire Records בבעלותה) עמד השחקן צ'רלטון הסטון, הקריא לקהל ההמום מילים מתוך "KKK Bitch" ודרש שהחברה תנקוט בצעדים נגד הלהקה.
Sire הגיבה בשינוי שם האלבום ל"בודי קאונט", אך לא הסירה את השיר.
בכתבה לוושינגטון פוסט, גינתה טיפר גור את אייס-טי על כתיבת שירים כמו Cop Killer, בטענה, "הצלחתו הפיננסית של אייס-טי לא פוטרת את הזדוניות שבמסר שלו [...] האנטישמיות של היטלר מכרה בגרמניה הנאצית.
זה לא הופך אותה לנכונה." ארגון משטרת דאלאס (Dallas Police Association) וארגון אכיפת החוק המשולב בטקסס (Combined Law Enforcement Association of Texas) פתחו בקמפיין כדי להכריח את החברה לוותר על האלבום, והשמיעו קריאות להחרמת כל מוצרי Time-Warmer, כדי להבטיח את הסרת השיר והאלבום מהחנויות.
בתוך שבוע הצטרפו למחאה ארגוני משטרה רבים מכל ארצות הברית.
בתגובה, אייס-טי טען שהשיר נכתב מנקודת מבטה של דמות בדיונית, ואמר לכתבים, "מעולם לא רצחתי אף שוטר.
הרגשתי כאילו אני רוצה הרבה פעמים.
אבל אף פעם לא עשיתי את זה.
אם אתם מאמינים שאני רוצח שוטרים, אתם מאמינים שדייוויד בואי הוא אסטרונאוט (בהתייחסות לשיר Space Oddity)".
ארגון השוטרים השחורים הלאומי (National Black Police Association) התנגד לחרם על Time-Warmer ולהתקפות על "Cop Killer," בטענה שאלימות משטרתית יוצרת רגשות אנטי משטרתיים בקרב אנשים רבים.
הארגון הציע ליצור ועדי-אזרחים עצמאיים, ש"יבחנו את פעילותם של השוטרים", כפתרון לפרובוקציות שהביאו אומנים כמו בודי קאונט "להגיב למקרי אלימות והתעללות משטרתית דרך המוזיקה שלהם.
[...] אנשים רבים שעובדים כשוטרים רוצים לבקר את פעילותם של אחרים, אך לא מוכנים שיבקרו את מעשיהם שלהם." לעומתם, מבקרי השיר השיבו שהוא עשוי לגרום לפשע ואלימות.
אחרים הגנו על האלבום על בסיס זכותם הבסיסית של חברי הלהקה לחופש הביטוי, וציינו שאייס-טי הופיע בתפקיד שוטר בסרט המתח New Jack City.
אייס-טי צוטט כאומר "לא הייתי צריך אנשים שיבואו ויגבו אותי עם התיקון הראשון.
הייתי צריך אנשים שיבואו ויגידו 'לאייס-טי יש סיבה ליצירת השיר הזה.' יש לי את הזכות ליצור אותו כי השוטרים הורגים את החברים שלי.
אז שילך התיקון הראשון להזדיין, ונתמודד עם העובדה שיש לי את הזכות ליצור אותו."
בחודש שלאחר מכן, המחאה נגד הלהקה רק גברה.
סגן הנשיא דן קווייל כינה את "Cop Killer" כשיר "גס ומגעיל," והנשיא ג'ורג' הרברט ווקר בוש גינה בהצהרה פומבית כל חברת תקליטים שמקליטה חומר כזה.
Body Count הוסר מהמדפים בחנות תקליטים בגרינסבורו, לאחר שהמשטרה המקומית הבהירה להנהלה שאם האלבום ימשיך להמכר, המשטרה לא תגיב לשיחות חירום מהחנות.
ביולי 1992 בכיר במשטרת ניו זילנד ניסה ללא הצלחה למנוע הופעה של אייס-טי באוקלנד, והסביר ש"מי שבא למדינה הזו ומטיף לרצח שוטרים, אסור שיתקבל כאן." בנוסף, בודי קאונט ו-Warner Bros.
Records נלקחו למשפט על "פרסומים מגונים," במטרה לגרום להחרמתם לפי חוק הפרסומים המגונים של ניו זילנד.
זו הייתה הפעם הראשונה בעשרים שנה בה הועמד קטע מוזיקלי לפני גוף הצנזורה, והפעם הראשונה בה התיק כלל מוזיקה פופולרית.
לאחר בחינת האלבום בקפדנות, בית המשפט מצא את "Cop Killer" כשיר ש"לא מעודד [פעילות לא חוקית]," את האלבום כ"בעל כוונה תמימה" ואת בודי קאונט לא-אשמים.
המחאה החריפה לאיומי רצח שנשלחו לבכירים ב-Time Warner, ומספר בעלי מניות איימו לעזוב את החברה.
בסופו של דבר החליט אייס-טי מרצונו החופשי להסיר את "Cop Killer" מהאלבום, החלטה שזכתה לביקורת מאמנים אחרים, שהאשימו את אייס-טי ב"כניעה ללחץ חיצוני"בראיון, אמר אייס-טי: "לא רציתי שהלהקה תיעלם מהשטח, הרי המחלוקת היא הסיבה היחידה שהאלבום מכר.
פשוט הכל יצא משליטה ונמאס היה לי לשמוע על זה.
אמרתי, 'זין,' כאילו - הם אומרים שעשינו את זה בשביל הכסף, אבל אנחנו לא.
ויתרתי על השיר כי, אתה יודע, צריך להמשיך הלאה, לחזור לבעיות האמיתיות, לא לאיזה שיר, אלא אל השוטרים שיוצאים ורוצחים אנשים."
השיר עובד כדי לקבל צליל של מוזיקת רוק, תוך שימוש בצליל מתוך שירו של ג'ימי הנדריקס "Foxy Lady".
אייס-טי עזב את Warner Bros.
Records בשנה שלאחר מכן, בשל ריב סביב אלבום הסולו "Home Invasion".
שאר חברי בודי קאונט עזבו יחד איתו.
גרסת האולפן של "Cop Killer" לא יצאה מחדש, אך הגרסה החיה של השיר הוכנסה לאלבום ההופעה של בודי קאונט מ-2005, Live in L.A.
לדברי ארני סי, המחאה שהשיר עורר "עדיין רודפת אותנו, גם היום.
[...] ואני חושב לעצמי 'בנאדם, זה היה לפני שבע עשרה שנים.' [...] אני פוגש גם הרבה חברי להקות ששואלים אותי על זה, ואומנים אחרים מעריכים אותי בגלל זה.
זה מן קטע של אהבה/שנאה.
זה קורה גם לאייס, אף על פי שהוא משחק שוטר בחוק וסדר: מדור מיוחד כרגע."
ארני סי - גיטרות (ראשית, קצב ואקוסטית)
Bohemian Grove הוא שטח בבעלות מועדון גברים סגור הידוע גם בשם "מועדון בוהמיית גרוב", שחבריו נאמנים זה לזה.
המועדון שוכן בשדרת בוהמיה 20601, במונטה ריו שבקליפורניה, ופועל רשמית החל משנת 1872. המועדון מתכנס אחת לשנה באמצע חודש יולי וכולל אישים בעלי השפעה, כולל רבים מנשיאי ארצות הברית (הן רפובליקנים והן דמוקרטים), כלכלני מפתח ומנכל"י תאגידים, משפטנים בכירים, ועוד.
המועדון הוא עבור גברים בלבד וכולל ראשי ממשלה, פוליטיקאים, בעלי עסקים ובכירים נוספים.
חברי המועדון רשאים להזמין חברים למועדון, אך אלו רשאים להיכנס אליו רק לאחר בדיקה.
מתחם המועדון מנוטר על ידי מאבטחים ומרושת במצלמות אבטחה.
חברי המועדון רשאים לזמן פגישת מועדון בכל יום בשנה, אך מנועים מלהזמין נשים לפגישות אלו.
חבר מועדון בעל ותק של 40 שנה מקבל זכות ישיבה בכנסים יומיים בין כמרי המועדון.
מתחם המועדון כולל פסל ינשוף אשר מהווה מעין במה להופעות שונות הנערכות במפגשי אמצע יולי.
ב-2000 תועדה אחת מהופעות המוצגות במועדון על ידי אלכס ג'ונס.
הטקס שהוצג נקרא בשם "שריפת הדאגה".
הטקס (Cremation of Care) הוא טקס עתיק יומין ובוצע לראשונה ב-1881. בטקס רוח ה"דאגה" מתווכחת עם כמרי המועדון ולבסוף נשרפת על ידם.
טקס השריפה מבוצע מול מזבח הינשוף.
רשימת חברי המועדון אמנם מפורסמת מעת לעת, אך מרבית מחבריה נכללים ברשימה סודית וזהותם אינה נחשפת, פרט לתיעודים במצלמות נסתרות וסרטים דוקומנטריים שונים.
בין חברי המועדון הגלויים, נמנים ויליאם רנדולף הרסט, ריצ'רד ניקסון בכירים בתעשיות צבאיות, בפדרל ריזרב (הבנק הפדרלי), ועוד.
בולט (BOLT) היה דפדפן אינטרנט לטלפונים ניידים וטלפונים חכמים שיכולים להריץ תוכנות מסוג JAVA ME.
דפדפן בולט מוצע בחינם ללקוחות ומאושר על ידי ספקי רשתות טלפונים אלחוטיים.
בולט מיוצר על ידי חברת Bitstream Inc.
החברה שייצרה לפני כן את הדפדפן ThunderHawk לחברות סלולר ולמכשירים ניידים.
בולט הוצג לראשונה בגרסת בטא באופן פרטי ב-15 בינואר 2009, ושוחרר לציבור ב-16 בפברואר 2009 כשגרסת הבטא של התוכנה הוכרזה בכנס אולם הניידים בברצלונה.
כיום בולט קיים במכשירים מבוססי JAVA עם תמיכה ב-Java MIDP 2 ו-CLDC 1.0 וגרסאות יותר גבוהות.
כמו כן קיימת גרסה של הדפדפן שמותאמת למכשירי בלקברי ומכשירים של Windows Mobile וכמו כן Plam OS שמבוססים על מנהל MIDlet או אימולטור של ג'אווה.
בולט נבנה על ידי מנוע Webkit על מנת שיוכל להציג עמודי אינטרנט מלאים כמו בדפדפנים במחשבי PC.
ישנו פטנט על אפשרות המסך המפוצל בדפדפן וקיצורי דרך על ידי לחיצות שמאפשרות ניווט פשוט בין דפי האינטרנט.
בולט נבנה בעזרת טכנולוגיית הגלישה הניידת של חברת Bitstream.
Boids היא תוכנת חיים מלאכותיים שפותחה בידי קרייג ריינולדס בשנת 1986, ומדמה את ההתנהגות הלהקתית של עופות ודגים.
מאמרו על הנושא פורסם בשנת 1987 במהלך ועידה של אגודת המחשוב ACM.
מקור השם boids בהגייה הניו-יורקית של המילה האנגלית Birds, ציפורים.
בדומה לסימולציות חיים מלאכותיים אחרות, פעולתה של התוכנה מהווה דוגמה להתנהגות מופיעה (emergent behavior) - רוצה לומר, ההתנהגות המורכבת הנצפית נובעת מהאינטראקציה בין הסוכנים העצמאיים (במקרה זה, ה-Boids) הפועלים כל אחד לפי מספר כללים פשוטים, ולא מתכנון מרכזי.
בסימולציה קיימים שלושה חוקים עבור כל Boid:
הפרדה - המנע מלהתנגש בחברי להקה אחרים.
היערכות - התאם את המהירות (הווקטורית) למהירות של חברי להקה שכנים.
קוהזיה - נוע לעבר מרכז המסה של חברי להקה שכנים.
ניתן להוסיף גם מרכיב אקראי מסוים לתנועה.
כמו כן, ניתן להוסיף כללים מורכבים יותר, כמו הימנעות ממכשולים ותנועה לעבר אתר מסוים.
המודל הבסיסי פותח והורחב מאז ריינולדס פרסם אותו.
כך, לדוגמה, דלגדו-מאטה ושותפיו הרחיבו את המודל וכללו בו השפעה של פחד - נעשה שימוש ב"חוש ריח" כדי להעביר רגשות בין חברי הלהקה, באמצעות פורומונים שמודלו כחלקיקי גז.
הרטמן ובנס הוסיפו כלל מקביל ל"היערכות", לו הם קראו קריאת תיגר על מנהיגות.
כלל זה מבטא את הסיכוי של חבר להקה להיהפך ל"מנהיג" ולנסות לברוח מהלהקה.
התנהגות הלהקה יכולה להיות כאוטית או מסודרת, כתלות במשקל שניתן לכללים השונים.
התנהגויות לא צפויות, כמו פיזור של הלהקה כתוצאה מהתקלות במכשול, ואיחוד מחדש לאחר מכן, יכולות להחשב להתנהגויות מופיעות.
התוכנה מהווה סימולציה להתנהגות להקתית הנפוצה מאוד בטבע ולתופעות של התנהגות נחילית (Swarm behaviour), כגון זרזירים העפים במהירות ובתיאום מושלם בלהקות ענק ומשנים את כיוון התעופה באופן תכוף וחד, או להקות דגים צפופות שמתפזרות במהירות כאשר מתקרב טורף וחוזרות ומתאחדות מיד לאחר היעלמות הסכנה.
בעבר נטען שהתנהגויות אלו מעידות על היותן של הלהקות "אורגניזם-על" בעל אינטליגנציה קבוצתית, אך המודל מראה שניתן להסביר התנהגות כזו - לפחות במידה מסוימת - על בסיס מספר כללים פשוטים הנשמרים על ידי כל אחד מחברי הלהקה, גם ללא תיאום מכוון ביניהם וללא תכנון מרכזי.
בסימולציית ה-Boids ובסימולציות מתקדמות יותר נעשה שימוש תכוף בגרפיקה ממוחשבת, כדי לשוות מראה ריאליסטי ללהקות ציפורים ודגים ועדרי בעלי-חיים שונים.
כך, לדוגמה, נעשה בסימולציה שימוש במשחק Half-Life כדי לדמות את התנועה של יצור דמוי-ציפור.
פיתוח הסימולציה על ידי ריינולדס היווה קפיצה משמעותית קדימה ביחס לטכניקות המסורתיות שנעשה בהן שימוש בגרפיקה ממוחשבת למטרות אלו.
האנימציה הראשונה שנוצרה באמצעות המודל נקראה ולאחר מכן נעשה בה שימוש בהפקת הסרט באטמן חוזר ליצירת להקות עטלפים ממוחשבות שעפו ברחובות גות'אם סיטי.
למודל נמצאו שימושים נוספים, כגון המחשה של אינפורמציה ומשימות אופטימיזציה שונות.
Bodak Yellow (ידוע בשם: ) הוא סינגל של הראפרית האמריקאית קארדי בי, שיצא ב-16 ביוני 2017, כסינגל הראשון מתוך אלבום הבכורה שלה, Invasion of Privacy.
השיר זכה להצלחה רבה בארצות הברית והפך לשיר הנשי השני היחידי בשנת 2017 שהצליח להגיע למקום הראשון במצעד הבילבורד הוט 100, כשהשנייה לעשות זאת היא טיילור סוויפט עם שירה, "Look What You Made Me Do".
בשאר העולם הסינגל לא הצליח להעפיל לעשיריות הפותחות, אך במצעד שירי הראפ שבשוודיה הצליח להגיע למקום השני.
השיר שבר את שיאה של לורן היל עם שירה "", במצעד הבילבורד הוט 100, כאשר הצליח להישאר בפסגת המצעד במשך שלושה שבועות, דבר אשר הופך אותו לשיר הראפ בביצוע אישה היחיד שהצליח לעשות זאת.
הווידאו קליפ הרשמי של "Bodak Yellow" שצולם בדובאי, הפך אותה לראפרית היחידה שיש לה שני קליפים בערוץ היוטיוב שלה שהצליחו לצבור יותר ממיליארד צפיות, כשהצטרף ל-"I Like It", והפך לשיר סולו הראפ בביצוע אישה המהיר ביותר שהגיע להישג זה.
בנוסף, הפך השיר את קארדי בי לראפרית השישית בהיסטוריה שהצליחה להכניס שיר ראפ למצעד הבילבורד הוט 100. ב-9 במרץ 2021, העניק איגוד תעשיית ההקלטות האמריקאי את תואר היהלום לשיר, על מכירות של למעלה מ-10,000,000 מיליון עותקים במדינה, דבר ההופך אותו לשיר הראפ הנשי הראשון בהיסטוריה שעשה זאת.
באוקטובר 2022, שנה לאחר מכן, העניק האיגוד תואר פלטינה נוסף לשיר, על מכירות של מיליון עותקים נוספים; השיר נמכר בלמעלה מ-11,000,000 עותקים במדינה בסך הכול.
את השיר כתבו קארדי בי, קלנרד רפאל, וירדן קיילנייר, והוא הופק על ידי ג'יי וייט.
קארדי אמרה כי הסינגל יהיה סינגל הבכורה שלה, וכי אלבום הבכורה שלה Invasion of Privacy, עתיד להכיל את השיר, ועתיד לצאת תחת חסותה של אותה חברת תקליטים.
קארדי ציינה בראיון כי היא לקחה השראה משיר של הראפר קודאק בלאק, והחליטה לאמץ גם את ה"זרימה" של השיר , וגם את שם הבמה של הראפר כשם הסינגל שלה.
היא אמרה שהיא שינתה את האות הראשונה במילה בודאק כי שמה האמיתי מתחיל באות B, ושינתה את המילה האחרונה Black (שחור) למילה Yellow (צהוב), מכיוון שעורה צהוב; (משמעות המילה בשם הבמה של קודאק בלאק מתייחס לצבע עורו).
ארגוןרשימהמיקוםמקורבילבורד500 שירי הפופ הטובים ביותר בכל הזמנים143
לשיר צולם וידאו קליפ אשר בתחילתו מציג את קארדי במדבר כשהיא נמצאת בין שיירת גמלים, לבושה בגלבייה ירוקה.
לאורך כל הקליפ ניתן לראות את קארדי מלטפת נמרים, רוקדת עם חישוק בוער, ויושבת בסעודה שבה שייח'ים זורקים לעברה שטרות.
ניתן גם לראות כי אחד השייח'ים וגם קארדי עצמה, נועלים נעליים עם תחתית אדומה, דבר שמתייחס לשורה מרכזית בפזמון "These is red bottoms, These is bloody shoes" (בעברית: "אלה תחתיות אדומות, אלה נעליים עקובות מדם").
בין לבין ניתן לראות את קארדי יושבת על כיסא שחור כשהיא מבצעת תנועות משונות, ושיערה צבוע בשחור.
הקליפ זכה להצלחה ויראלית רבה ונכון לינואר 2020, מונה הצפיות שלו עומד על למעלה מ-844 מיליון צפיות.
בארצות הברית הצליח השיר להגיע למקום ה-1, ובכך הפכה קארדי לאישה השנייה שעשתה זאת בשנת 2017.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה 2×140,000איטליה (FIMI)זהב25,000ארצות הברית (RIAA)פלטינה 11×11,000,000גרמניה (BVMI)זהב200,000דנמרק (IFPI Denmark)זהב45,000הממלכה המאוחדת (BPI)פלטינה600,000נורווגיה (IFPI Norway)זהב20,000ניו זילנד (RMNZ)זהב15,000פולין (ZPAV)פלטינה20,000פורטוגל (AFP)פלטינה10,000צרפת (SNEP)זהב66,666קנדה (Music Canada)פלטינה 4×320,000סיכוםבכל העולם16,135,000 מכירות + הזרמת מדיה בלבד
אזורתאריך יציאהפורמטגרסהחברת תקליטיםמקורארצות הברית16 ביוני 2017הורדה דיגיטליתרגילהאטלנטיק1 באוגוסט 2017רדיו אורבני עכשוויכלל העולם18 באוגוסט 2017הורדה דיגיטליתרמיקס טראפ לטיני18 בספטמבר 2017רמיקס
Bolwell Nagari היא מכונית ספורט מתוצרת יצרנית מכוניות הספורט Bolwell האוסטרלית אשר יוצרה בין השנים 1970–1974 (הדגם קרוי "Bolwell Mk VIII Nagari") ומשנת 2009 עד היום (הדגם קרוי "Bolwell Mk X Nagari").
תאוצת דגם "Bolwell Mk X Nagari" בין 0 - 100 קמ"ש היא 4.0 שניות.
דור ראשון - "Bolwell Mk VIII Nagari" (יוצר בין השנים 1970 - 1974)
דור שני - "Bolwell Mk X Nagari" (מיוצר משנת 2009 עד היום)
מערכת היגוי - מיצרנית נרכב הבריטית "אוסטין"
דגם "Mk X Nagari" (דור שני)
הוצג לראשונה בתערוכת המכוניות הבינלאומית בסידני בשנת 2008
גוף ה "Mk X Nagari" עשוי מסיבי פחמן מחוזק פולימר
Boig per Tu הוא שיר בסגנון רוק קטלאני של הלהקה הלטינית סאו .
השיר יצא לאור ביוני 1990, כחלק מתוך אלבומם השלישי שיצא בסמוך לכך, Quina nit.
השיר הפך לאחד מהידועים ביותר של הלהקה, ולאחד מהשירים הידועים ביותר בקטלאנית.
השיר נכתב והופק על ידי כל חברי הלהקה יחדיו, פפה סלה, קרלס סאבטר וג'ואן קדווילה.
בשל הצלחתו הרבה של השיר, בוצעו לאורך השנים מספר רב של גרסאות כיסוי, רמיקסים, וסימפולים.
הופעה מוכרת של הלהקה עם השיר הייתה באמנסטי אינטרנשיונל, בשנת 1993.
לוז קאסל - Es por Ti
Loca por Ti הוקלט בשנת 2013, בשפה הספרדית על ידי שאקירה, ונכלל באלבומה העשירי Shakira.
גרסתו בשפה הקטלאנית "Boig per Tu", נכללה כרצועת בונוס בגרסה לטינית, שיצאה עבור האלבום מאוחר יותר לאחר צאתו.
בשונה מהשיר המקורי, שיר זה נכתב על ידי פפה סלה, קרלס סאבטר, ג'ואן קדווילה, שאקירה, הילרי לינדס ומארק ברייט.
למרות שלא יצא כסינגל, השיר בגרסה הקטלאנית הצליח לכבוש את פסגת המצעד הספרדי, והפך את שאקירה לאחד מהאמנים עם מרבית הזכיות במצעד זה.
בגרסתו בשפה הספרדית הצליח השיר להגיע אל המקום ה-19 במצעד השירים הדיגיטליים שבארצות הברית.
"Body on Me" (בעברית: גוף עליי) הוא סינגל שהוקלט על ידי הזמרת-יוצרת הבריטית ריטה אורה, בשיתוף עם הזמר האמריקאי כריס בראון.
השיר יצא לאור ב-7 באוגוסט 2015, על ידי חברות התקליטים רוק ניישן וקולומביה רקורדס, כסינגל שלא מתוך אלבום.
עם יציאתו נכנס השיר אל המקום הארבע עשרה במצעד שבסקוטלנד, החמישים וחמש במצעד שבפלנדריה, והעשרים ושתיים במצעד הסינגלים הבריטי.
השיר נכתב על ידי ג'יימס אברהרט, רוסינה ראסל, טינאשה סיבנדה, מרקוס לומקס, ג'ורדן ג'ונסון, סטפן ג'ונסון, כריס בראון, ב.
אלינגסן והופק על ידי טי-קולר, פוֹ דלוריאן וכולי.
ההצצה של השיר פורסמה לראשונה באינסטגרם של אורה ובראון ב-24 ביולי 2015.
בבריטניה זכה השיר למעמד הכסף על סך מכירות של למעלה מ-200,000 עותקים במדינה.
הווידאו קליפ המלא שיצא עבור השיר הועלה ליוטיוב ב-18 באוגוסט 2015. הקליפ בוים על ידי קולין טילי.
בתחילת הקליפ, ניתן לראות את ריטה אורה וכריס בראון במעלית.
לאחר מכן, השניים יוצאים מתוכה אל תוך החדר שלהם.
נכון לדצמבר 2019, מונה הצפיות של הקליפ עומד על למעלה מ-220 מיליון צפיות.
מקוםתאריםמכירותבריטניה (BPI)זהב400,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם7 באוגוסט 2015הורדה דיגיטליתרוק ניישן • קולומביהארצות הברית11 באוגוסט 2015רדיו קצביעולם28 באוגוסט 2015הורדה דיגיטלית (רמיקסים)איטליה18 בספטמבר 2015רדיו להיטים
Body (בעברית: גוף) הוא סינגל של צמד הזמרים הקנדים לאוד לוקסורי, באירוח הזמר האמריקאי בראנדו.
שיר זה נחשב לפריצת הדרך של הצמד.
כמו כן, הוא הגיע לחמישיית הראשונים במצעדים בקנדה, דנמרק ובריטניה.
השיר גם הגיע לעשרת המקומות במצעדים באוסטרליה, אוסטריה, גרמניה וניו זילנד.
בעת שהשתתף בהופעות שונות בהוליווד, הבחין הזמר האמריקאי בראנדו שחלק מהופעותיו נפתחו בהשתתפותם של הצמד.
הצמד ובראנדו החלו ביחד לעבוד על הסינגל.
תחילה, עבדו הצמד על "Body on My" שאותו כינה בראנדו סינגל טיפשי, אך הצמד אהב את השירה של בראנדו ולכן הם עבדו מחדש על הסינגל והוסיפו לו שינויים קלים.
Bola Rebola הוא סינגל שהוקלט על ידי המוזיקאי טרופיקלז, ביחד עם הזמר הקולומביאני ג'יי באלווין, הזמרת הברזילאית אניטה ואם סי זאק.
השיר יצא לאור ב-22 בפברואר 2019, כסינגל שלא מתוך אלבום.
השיר הגיע למקום השלישי במצעד השירים הדיגיטליים של פורטוגל.
השיר נכתב על ידי אניטה, ג'יי באלווין ואם סי זאק והופק על ידי טרופיקלז.
השיר הוא שיר לטיני, המכיל בתוכו את סגנון הפאנק ואת סגנון הפופ הלטיני.
בשנת 2017, הוציאה אניטה את השיר "Vai Malandra" בו התארחו אם סי זאק וטרופיקלז גם כן.
הווידאו קליפ הנלווה שצולם לשיר הועלה לערוץ היוטיוב של טרופיקלז ב-22 בפברואר 2019, בסמוך לצאתו כסינגל.
הקליפ בוים על ידי לולה קרבאליו.